**LĪGUMS**

par pārvietojamo biotualešu, ģērbtuvju un āra roku mazgāšanas izlietņu  
 uzstādīšanu un apsaimniekošanu sanitārās tīrības nodrošināšanai  
 Daugavpils pilsētas administratīvajā teritorijā

Daugavpilī, 2016.gada 20.janvārī

**Daugavpils pilsētas pašvaldības iestāde „Komunālās saimniecības pārvalde”**, reģ.Nr. 90009547852, juridiskā adrese: Saules iela 5A, Daugavpils, (turpmāk – PASŪTĪTĀJS), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**Sabiedrība ar ierobežotu atbildību “JAKUBINI”**, reģ.Nr. 40103235712, juridiskā adrese: Biķernieku iela 124 k-4 - 3, Rīga, turpmāk saukts IZPILDĪTĀJS, valdes locekles **Viktorijas Vasiļjevas** personā, kura rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkumu komisijas 2016.gada 14.janvāra lēmumu (protokols Nr.6) iepirkumā „Pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana sanitārās tīrības nodrošināšanai Daugavpils pilsētas administratīvajā teritorijā”, identifikācijas Nr. DPD 2015/145 (turpmāk – konkurss), noslēdza šādu līgumu (turpmāk – Līgums):

**I. LĪGUMA PRIEKŠMETS**

1. Pasūtītājs pasūta un Izpildītājs apņemas **veikt pārvietojamo biotualešu, ģērbtuvju un āra roku mazgāšanas izlietņu** (turpmāk – iekārtas)uzstādīšanu un apsaimniekošanu sanitārās tīrības nodrošināšanai Daugavpils pilsētas administratīvajā teritorijā 2016.gadā (turpmāk – PASŪTĪJUMS),saskaņā ar LĪGUMU, Izpildītāja konkursam iesniegto tehnisko piedāvājumu un finanšu piedāvājuma izmaksu tāmi, kas ir Līguma neatņemamas sastāvdaļas.

**II. PUŠU SAISTĪBAS**

1. IZPILDĪTĀJS apņemas:
   1. izpildīt PASŪTĪJUMU kvalitatīvi saskaņā ar tehnisko specifikāciju un konkursam iesniegto tehnisko piedāvājumu;
   2. nodrošināt, ka iekārtas tiek izvietotas un uzturētas tehniskajā specifikācijā noteiktajos periodos;
   3. nodrošināt iekārtu izvešanu un attiecīgās teritorijas atbrīvošanu ne vēlāk kā **10 (desmit)** dienu laikā pēc tehniskajā specifikācijā noteiktā perioda beigām;
   4. nodrošināt LĪGUMA izpildi ar savām iekārtām, transportu un darbaspēku. PAKALPOJUMA izpildē izmantot tikai sertificētas iekārtas, kuras norādītas konkursam iesniegtajā tehniskajā piedāvājumā. Iekārtu sadalījums pa adresēm var tikt nebūtiski grozīts. Tādā gadījumā IZPILDĪTĀJS to rakstveidā paziņo PASŪTĪTĀJAM.
   5. izpildīt PASŪTĪJUMU ievērojot iekārtu ražotāja vai izplatītāja norādījumus, instrukcijas, kā arī spēkā esošos normatīvos aktus;
   6. atbildēt par darba drošības noteikumu, veselības aizsardzības prasību un vides aizsardzības prasību ievērošanu, ievērot tīrību, sanitārās normas, nepieļaujot apkārtējās vides piesārņošanu. Nodrošināt atkritumu utilizāciju normatīvajos aktos noteiktajā kārtībā;
   7. nodot Pasūtītājam kvalitatīvi izpildītu PASŪTĪJUMU ar ikmēneša PASŪTĪJUMA nodošanas – pieņemšanas aktu;
   8. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas.
2. PASŪTĪTĀJS apņemas:
   1. nodrošināt apstākļus Līguma sekmīgai un kvalitatīvai izpildei, sniedzot konsultatīvu atbalstu;
   2. pieņemt kvalitatīvi izpildītu PASŪTĪJUMU un savlaicīgi veikt LĪGUMĀ paredzētos maksājumus.

**III. LĪGUMCENA UN NORĒĶINU KĀRTĪBA**

1. Kopējā līguma summa par PASŪTĪJUMU ir **EUR 8938,31** (astoņi tūkstoši deviņi simti trīsdesmit astoņi *euro* un 31 cents)bez pievienotās vērtības nodokļa, PVN (21%) sastāda EUR 1877,05 (viens tūkstotis astoņi simti septiņdesmit septiņi *euro* un 05 centi),kopā ar PVNEUR **10 815,36** (desmit tūkstoši astoņi simti piecpadsmit *euro* un 36 centi).
2. Iekārtu izvietošanas un apsaimniekošanas izmaksās ietverti visi nepieciešamie nodokļi un nodevas, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei LĪGUMA ietvaros.
3. Norēķināšanas star pusēm notiek ik mēnesi, atbilstoši faktiski izpildītajam Pasūtījuma apjomam.
4. Līdz katra nākamā mēneša 5.datumam IZPILDĪTĀJS sastāda un iesniedz PASŪTĪTĀJAM PASŪTĪJUMA nodošanas – pieņemšanas aktu. Aktā tiek fiksēta visu attiecīgajā mēnesī izvietoto iekārtu nosaukumi un izmaksas.
5. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam un paraksta aktu, vai sniedz rakstisku pamatotu atteikumu parakstīt aktu, ja PASŪTĪJUMS nav izpildīts pilnā apmērā, vai izpildīts nekvalitatīvi.
6. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam ikmēneša summu.

**IV. GARANTIJAS**

1. IZPILDĪTĀJS atbild par izpildītā PASŪTĪJUMA atbilstību tehniskās specifikācijas un konkursam iesniegtā tehniskā piedāvājuma prasībām.
2. IZPILDĪTĀJS apņemas nekavējoties pēc PASŪTĪTĀJA paziņojuma saņemšanas par saviem līdzekļiem novērst PASŪTĪJUMA izpildes laikā radušās neatbilstības, trūkumus vai defektus.

**V. PUŠU ATBILDĪBA UN STRĪDU RISINĀŠANA**

1. Par līgumsaistību neizpildi vai nepilnīgu izpildi PUSES ir atbildīgas saskaņā ar spēkā esošajiem normatīvajiem aktiem un LĪGUMA nosacījumiem.
2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu **EUR 100,00** **(viens simts *euro* un 00 centi)** apmērā, par katru konstatēto pārkāpumu, kuru IZPILDĪTĀJS nav novērsis 24 (divdesmit četru) stundu laikā no rakstiskas reklamācijas saņemšanas brīža. Par pārkāpumu tiek uzskatīta iekārtas/tu savlaicīga neuzstādīšana, neatbilstošas iekārtas/tu uzstādīšana, vai iekārtas/tu darbspējas nenodrošināšana, kas izpaužas kā nesavlaicīga fekāliju rezervuāra iztukšošana, sanitārās tīrības nenodrošināšana vai citos veidos, kuri liedz pilnvērtīgi izmantot iekārtu/tas. PASŪTĪTĀJS ir tiesīgs ieturēt līgumsodu no attiecīgā mēneša norēķina summas.
3. Līgumsoda samaksa neatbrīvo IZPILDĪTĀJU no pienākuma izpildīt līgumu.
4. Gadījumā, ja Pasūtītājs nepamatoti pieļāvis jebkuru līgumā noteikto maksājuma termiņa nokavējumu, IZPILDĪTĀJS ir tiesīgs saņemt no PASŪTĪTĀJA nokavējuma procentus **0,2 % (nulle komats divu)**  procentu apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu, bet ne vairāk kā 10% (desmit) procentus no kopējās līguma summas.
5. Līgumsoda samaksa neatbrīvo PUSES no saistību pienācīgas izpildes.
6. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.
7. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību.
8. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

**VI. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**

1. LĪGUMS stājas spēkā tā parakstīšanas dienā un ir spēkā līdz **2016.gada 31.decembrim**.
2. LĪGUMU izbeigt puSĒM rakstveidā vienojoties saskaņā ar Latvijas Republikā spēkā esošajiem normatīvajiem aktiem. Līgumu var grozīt publisko iepirkumu reglamentējošajos normatīvajos aktos un Līguma 22. un 23.punktos noteiktajos gadījumos un kārtībā.
3. Gadījumā, ja pašvaldības budžetā ir nepietiekošs finansējums LĪGUMĀ paredzētā PASŪTĪJUMA apmaksai, PASŪTĪTĀJAM ir tiesības samazināt PASŪTĪJUMA apjomu vai vienpusēji atkāpties no LĪGUMA, veicot norēķinus par faktiski izpildīto PASŪTĪJUMA daļu. Vienpusēji atkāpjoties no LĪGUMA, LĪGUMS zaudē spēku 10 (desmit) dienu laikā no paziņojuma par atkāpšanos no LĪGUMA nosūtīšanas dienas (dokumenta reģistrācijas datums domē) IZPILDĪTĀJAM.
4. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, ja:
   1. izpildītāja darbībā konstatēti vairāk kā divi pārkāpumi, kuri Līgumā noteiktajā kārtībā nav novērsti;
   2. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.

**VII. PUŠU ATBILDĪGĀS PERSONAS**

1. no Pasūtītāja puses:

|  |  |
| --- | --- |
| Vārds, uzvārds: **Kaspars Laizāns**,  Amats: Vides inženieris,  Tālrunis: 65476320;  mob.tālr.: 29605014,  e-pasts: kaspars.laizans@daugavpils.lv; |  |

1. no Izpildītāja puses:

|  |  |
| --- | --- |
| Vārds, uzvārds: **Olga Tajevska**,  Amats: Administratore,  Tālrunis: 65455164;  mob.tālr.: 22005358,  e-pasts: [jakubini@inbox.lv](mailto:jakubini@inbox.lv). |  |

**VIII. NOSLĒGUMA JAUTĀJUMI**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
3. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
4. Šis Līgums ir sastādīts uz 4 (četrām) lapām 2 (divos) eksemplāros ar pielikumiem, pavisam uz 14 (četrpadsmit) lapām pa vienam eksemplāram katrai Pusei, ar vienādu juridisku spēku.
5. Ar šī līguma parakstīšanu, spēku zaudē starp pusēm 2015.gada 29.decembrī noslēgtais līgums par standarta pārvietojamo biotualešu uzstādīšanu un apkalpošanu sanitārās tīrības nodrošināšanai Daugavpils pilsētas administratīvajā teritorijā.
6. Pielikumā:
   1. Tehniskā specifikācija uz 3 lp,
   2. Tehniskais piedāvājums uz 4 lp,
   3. Finanšu piedāvājuma tāme uz 3 lp.

**IX. Līdzēju rekvizīti un paraksti**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “JAKUBINI”**  reģ.Nr. 40103235712,  Biķernieku iela 124 k-4 - 3, Rīga, LV-1079  AS SWEDBANK  HABALV22  LV22 HABA 0551025624693  Valdes locekle  V.Vasiļjeva\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Pielikums

2016.gada 18.janvāra līgumam  
par pārvietojamo biotualešu, ģērbtuvju un āra roku mazgāšanas izlietņu  
 uzstādīšanu un apsaimniekošanu sanitārās tīrības nodrošināšanai  
 Daugavpils pilsētas administratīvajā teritorijā

**TEHNISKĀ SPECIFIKĀCIJA**

**Pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana sanitārās tīrības nodrošināšanai Daugavpils pilsētas administratīvajā teritorijā**

**1. Pamatojums:** rīkojums par iepirkumu komisijas izveidošanu.

**2.**  **Uzdevumi:**

2.1. Veikt pārvietojamo biotualešu uzstādīšanu un apsaimniekošanu Daugavpils pilsētas administratīvajā teritorijā;

2.2. Veikt pārvietojamo ģērbtuvju uzstādīšanu un apsaimniekošanu Daugavpils pilsētas pludmaļu teritorijās;

2.3. Veikt āra roku mazgāšanas izlietņu uzstādīšanu un apsaimniekošanu masu pasākumos Daugavpils pilsētas administratīvajā teritorijā.

**2.4. Standarta pārvietojamo biotualešu uzstādīšana un apkalpošana**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzumus (gab.)** | **Pakalpojuma sniegšanas periods** |
| 2.4.1. | Lielā Stropu ezera pilsētas pludmale | 7 | 124 dienas (15.05.2016. – 15.09.2016.) |
| 2.4.2. | Stropaka ezera pludmale | 1 | 124 dienas (15.05.2016. – 15.09.2016.) |
| 2.4.3. | Tirgus laukums Cialkovska ielā 4 | 1 | 365 dienas (02.01.2016. – 31.12.2016.) |
| 2.4.4. | 18.Novembra un Valkas ielu krustojumā (ziedu veikala “Flamingo” rajonā) | 2 | 365 dienas (02.01.2016. – 31.12.2016.) |
| 2.4.5. | Valkas ielā (“Ģimenes tirdzniecības centra” rajonā) | 1 | 244 dienas (01.04.2016. – 30.11.2016.) |
| 2.4.6. | Ģimnāzijas ielā 31 (A.Pumpura skvērā) | 1 | 365 dienas (02.01.2016. – 31.12.2016.) |
| 2.4.7. | Daugavpils Cietokšņa teritorijā | 10 | 365 dienas (02.01.2016. – 31.12.2016.) |
| 2.4.8. | Slavas skvērs | 1 | 244 dienas (01.04.2016. – 30.11.2016.) |
| 2.4.9. | Dubrovina parks | 2 | 244 dienas (01.04.2016. – 30.11.2016.) |
| 2.4.10. | Vienības laukums (aiz egļu apstādījumiem) | 3 | 275 dienas (01.04.2016. – 31.12.2016.) |
| 2.4.11. | Centrālais parks | 2 | 244 dienas (01.04.2016. – 30.11.2016.) |
| 2.4.12. | Pie Daugavpils autoostas (aiz žoga uz parka pusi) | 1 | 365 dienas (02.01.2016. – 31.12.2016.) |
| 2.4.13. | Raiņa skvērs | 1 | 214 dienas (01.04.2016. – 31.10.2016.) |
| 2.4.14. | Daugavpils pilsētas kapsētas | 17 | 365 dienas (02.01.2016. – 31.12.2016.) |
| 2.4.15. | Ruģeļu ūdenskrātuve | 3 | 124 dienas (15.05.2016. – 15.09.2016.) |
| 2.4.16. | Pilsētas masu pasākumi | 400 | 1 diena |
| 2.4.17. | Jaungada nakts / 1.janvāris | 10 | 1 diena (01.01.2016.) |
| 2.4.18. | Šūņu ezera pludmale (aiz 7.pamatskolas) | 2 | 124 dienas (15.05.2016. – 15.09.2016.) |
| 2.4.19 | Pludmales “Stropu Vilnis” teritorijā Lielā Stropu ezera krastā | 3 | 124 dienas (15.05.2016. – 15.09.2016.) |

**2.5. Standarta pārvietojamo ģērbtuvju uzstādīšana un apkalpošana**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzumus (gab.)** | **Pakalpojuma sniegšanas periods** |
| 2.5.1. | Lielā Stropu ezera pilsētas pludmale | 3 | 124 dienas (15.05.2016. – 15.09.2016.) |
| 2.5.2. | Stropaka ezera pludmale | 1 | 124 dienas (15.05.2016. – 15.09.2016.) |
| 2.5.3. | Šūņu ezera pludmale (aiz 7.pamatskolas) | 1 | 124 dienas (15.05.2016. – 15.09.2016.) |
| 2.5.4. | Ruģeļu ūdenskrātuve | 3 | 124 dienas (15.05.2016. – 15.09.2016.) |

**2.6. Cilvēkiem ar īpašām vajadzībām pielāgotu biotualešu uzstādīšana un apkalpošana**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzumus (gab.)** | **Pakalpojuma sniegšanas periods** |
| 2.6.1. | Lielā Stropu ezera pilsētas pludmale | 1 | 124 dienas (15.05.2016. – 15.09.2016.) |
| 2.6.2. | Centrālais parks | 1 | 124 dienas (15.05.2016. – 15.09.2016.) |
| 2.6.3. | Vienības laukums laukums (aiz egļu apstādījumiem) | 1 | 124 dienas (15.05.2016. – 15.09.2016.) |

**2.7. Āra roku mazgāšanas izlietņu uzstādīšana un apkalpošana Daugavpils pilsētas masu pasākumu vajadzībām**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzumus (gab.)** | **Pakalpojuma sniegšanas periods** |
| 2.7.1. | Masu pasākumu norises vietā | 30 | 1 diena |

**3. Prasības pretendentam:**

3.1. Jānodrošina standarta biotualešu uzstādīšanu un apkalpošanu;

3.2. Jānodrošina cilvēkiem ar īpašām vajadzībām pielāgotu biotualešu uzstādīšanu un apkalpošanu;

3.3. Jānodrošina standarta pārvietojamo ģērbtuvju, kā arī āra roku mazgāšanas izlietņu uzstādīšanu un apkalpošanu;

3.4. Pretendentam ir jābūt spējīgam nodrošināt vismaz 150 biotualešu uzstādīšanu vienas dienas laikā pēc Pasūtītāja pieprasījuma;

3.5. Biotualešu apkalpošana un to sanitārās tīrības nodrošināšana ir jāveic katrā pakalpojumu sniegšanas dienā;

3.6. Konkrētu biotualešu, ģērbtuvju un āra roku mazgāšanas izlietņu izvietošanas vietu norāda Pasūtītājs;

3.7. Veicot ikdienas biotualešu un ģērbtuvju apsaimniekošanu ir jānodrošina tajās iespējami esošo sadzīves atkritumu savākšana;

3.8. Katrā pakalpojumu sniegšanas dienā biotualetes nepieciešams nodrošināt ar tualetes papīru;

3.9. Biotualetēm un ģērbtuvēm jābūt atšķirīgās krāsās (ieteicamā krāsa biotualetēm – zaļa; ieteicamā krāsa ģērbtuvēm - brūna);

3.10. Uz biotualetēm jābūt uzlīmei ar Uzņēmuma logotipu un kontakttālruni, lai iespējamā vandālisma gadījumā jebkuram būtu iespējams sazināties ar Uzņēmuma pārstāvjiem un ziņot par notikušo;

3.11. Uz ģērbtuvēm jāizvieto uzlīme ar attiecīgu simboliku (*uzraksts, pakaramā zīme vai cits atbilstošs simbols*), kura norāda par to, kam kabīne paredzēta.

**4. Biotualešu un ģērbtuvju apsaimniekošanu veikt ievērojot:**

4.1. Latvijas Republikas Vides aizsardzības likumā (29.11.2006.) noteiktās prasības;

4.2. Latvijas Republikas Atkritumu apsaimniekošanas likumā (18.11.2000.) noteiktās prasības.

**5. Biotualešu un ģērbtuvju apsaimniekošana nedrīkst negatīvi ietekmēt vidi, tai skaitā:**

5.1. Radīt apdraudējumu ūdeņiem, gaisam, augsnei, kā arī florai un faunai;

5.2. Radīt traucējošus trokšņus, smakas un piesārņot vidi;

5.3. Biotualešu apkalpošanu veikt tā, lai netiktu apdraudēta cilvēku dzīvība un veselība, kā arī trešo personu mantiskās vērtības.

**6. Īpašie noteikumi:**

6.1. Veicot biotualešu apkalpošanas darbus jāievēro sanitārās normas;

6.2. Pretendentam pirms biotualešu apsaimniekošanas darbu uzsākšanas ir jābūt noslēgtam līgumam ar SIA „Daugavpils ūdens” par biotualetēs uzkrāto fekālo atkritumu apsaimniekošanu.

|  |  |
| --- | --- |
| **Pasūtītājs:**  Vadītājs  A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  Valdes locekle  V.Vasiļjeva\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |